Muscat qal dan waqt li kien qed iwieġeb mistoqsijiet fuq CNN wara programm li matulu ġew intervistati t-tfal ta’ Caruana Galizia, Matthew u Paul. Il-Prim Minstru Joseph Muscat qal li l-allegazzjonijiet li Daphne Caruana Galizia għamlet fil-konfront tiegħu, kienu motivati politikament imma insista li la hu u lanqas il-familja tiegħu qatt ma wieġbu għall-provokazzjoni tagħha. Muscat qal dan waqt li kien qed iwieġeb mistoqsijiet fuq CNN wara programm li matulu l-ġurnalista Christiane Amanpour intervistat lit-tfal ta’ Caruana Galizia, Matthew u Paul. Il-Prim Ministru, fil-kumment tiegħu, ikkundanna l-assassinnju u insista li “l-ebda Prim Ministru ma jrid li ġurnalista tkun maqtula taħt l-ebda ċirkostanza,” waqt li fakkar li dwar l-assassinju għadha għaddejja l-investigazzjoni. Kompla jgħid li tul il-karriera tagħha, Caruana Galizia għamlet diversi għedewwa, kemm fil-kriminalità organizzata, in-negozji, il-Gvern u anke fil-pubbliku inġenerali. “Allegazzjonijiet dwar theddid u fastidju organizzat kontra Daphne Caruana Galizia u l-familja tagħha huma foloz,” insista l-Prim Ministru. Tul l-intervista, it-tfal ta' Daphne Caruana Galizia tkellmu dwar ix-xogħol tagħha u anke dwar dakinhar li nqatlet. Lit-tliet persuni akkużati, Paul Caruana Galizia ddeskrivihom bħala "kriminali komuni" li sempliċiment poġġew il-bomba u li ommhom ma kinitx taf bihom Insista li huwa diffiċli li wieħed jimmaġina li l-motivazzjoni kienet ġejja minn xi mkien barra s-sistema politika f'Malta. Dwar il-Proġett Daphne, Matthew u Paul qalu li jittamaw li dan ikompli x-xogħol li bdiet ommhom u li anke jbiddel il-perċessjoni li ħafna għandhom tagħha. "Lil ommi kienu jħarsu lejha bħala saħħara, xi ħadd li huwa inqas minn uman jew mhux uman, kienu mġiegħla jobogħduha," saħaq Matthew.